CELEX: 32015R1042
Language: lv
Date: 2015-06-30 00:00:00
Title: Komisijas Īstenošanas regula (ES) 2015/1042 (2015. gada 30. jūnijs), ar ko pēc tam, kad tika pārskatīta preču statistiskā klasifikācija pēc saimniecības nozarēm (CPA), attiecībā uz tehniskā formāta pielāgošanu groza II pielikumu Regulā (EK) Nr. 250/2009, ar ko īsteno Eiropas Parlamenta un Padomes Regulu (EK) Nr. 295/2008 par uzņēmējdarbības strukturālo statistiku (Dokuments attiecas uz EEZ)

1.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 167/61
            
         KOMISIJAS ĪSTENOŠANAS REGULA (ES) 2015/1042
   (2015. gada 30. jūnijs),
   ar ko pēc tam, kad tika pārskatīta preču statistiskā klasifikācija pēc saimniecības nozarēm (CPA), attiecībā uz tehniskā formāta pielāgošanu groza II pielikumu Regulā (EK) Nr. 250/2009, ar ko īsteno Eiropas Parlamenta un Padomes Regulu (EK) Nr. 295/2008 par uzņēmējdarbības strukturālo statistiku
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 11. marta Regulu (EK) Nr. 295/2008 par uzņēmējdarbības strukturālo statistiku (1) un jo īpaši tās 11. panta 1. punkta a) apakšpunktu,
   tā kā:
   
               (1)
            
            
               Ar Regulu (EK) Nr. 295/2008 izveido vienotu sistēmu Eiropas statistikas vākšanai, nosūtīšanai un novērtēšanai par uzņēmumu struktūru, darbību, konkurētspēju un darbības sekmēm Savienībā.
            
         
               (2)
            
            
               Ar Eiropas Parlamenta un Padomes Regulu (EK) Nr. 451/2008 (2) izveido preču statistisko klasifikāciju pēc saimniecības nozarēm (CPA), lai izpildītu statistikas prasības Savienībā.
            
         
               (3)
            
            
               Komisijas Regulas (EK) Nr. 250/2009 (3) II pielikumā ir precizēts tādu datu tehniskais formāts un konkrētu produktu apzīmējumi, kas nosūtāmi, pamatojoties uz CPA.
            
         
               (4)
            
            
               Lai saglabātu salīdzināmību un konsekvenci ar produktu klasifikācijas standartiem, kurus izmanto starptautiskā līmenī, pēc Komisijas Regulas (ES) Nr. 1209/2014 (4) stāšanās spēkā ir jāpielāgo Regulas (EK) Nr. 250/2009 II pielikums attiecībā uz konkrētu produktu apzīmējumiem datos, kas nosūtāmi, pamatojoties uz CPA.
            
         
               (5)
            
            
               Tādēļ būtu attiecīgi jāgroza Regulas (EK) Nr. 250/2009 II pielikums.
            
         
               (6)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 250/2009 II pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 30. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 97, 9.4.2008., 13. lpp.
   
   
      (2)  Eiropas Parlamenta un Padomes 2008. gada 23. aprīļa Regula (EK) Nr. 451/2008, ar ko izveido preču statistisko klasifikāciju pēc saimniecības nozarēm (CPA) un atceļ Padomes Regulu (EEK) Nr. 3696/93 (OV L 145, 4.6.2008., 65. lpp.).
   
      (3)  Komisijas 2009. gada 11. marta Regula (EK) Nr. 250/2009, ar ko īsteno Eiropas Parlamenta un Padomes Regulu (EK) Nr. 295/2008 attiecībā uz raksturlielumu definīcijām, datu nosūtīšanas tehnisko formātu, dubultās datu sniegšanas prasībām saskaņā ar NACE 1.1. red. un NACE 2. red. un atkāpēm, kas piešķiramas uzņēmējdarbības strukturālajā statistikā (OV L 86, 31.3.2009., 1. lpp.).
   
      (4)  Komisijas 2014. gada 29. oktobra Regula (ES) Nr. 1209/2014, ar kuru groza Eiropas Parlamenta un Padomes Regulu (EK) Nr. 451/2008, ar ko izveido preču statistisko klasifikāciju pēc saimniecības nozarēm (CPA) un atceļ Padomes Regulu (EEK) Nr. 3696/93 (OV L 336, 22.11.2014., 1. lpp.).
   
      PIELIKUMS
      Regulas (EK) Nr. 250/2009 II pielikumu groza šādi:
      
                  1)
               
               
                  pielikuma 4.2. punktā “Teritoriālā vienība” kodu “GR” Grieķijai aizstāj ar “EL”;
               
            
                  2)
               
               
                  pielikuma 4.9. punktā “Datu vērtību vienības” tabulā pievieno jaunu vienību “Kvadrātmetri” ar kodu “M2”;
               
            
                  3)
               
               
                  pielikuma 4.10. punktā “Produktu iedalījums” tabulu groza šādi:
                  
                              a)
                           
                           
                              produktam ar kodu 63 12 apzīmējumu “Interneta portālu saturs” aizstāj ar “Interneta portālu pakalpojumi”;
                           
                        
                              b)
                           
                           
                              produktam ar kodu 73 11 13 apzīmējumu “Reklāmas dizains un koncepcijas izstrāde” aizstāj ar “Reklāmas koncepcijas izstrādes pakalpojumi”;
                           
                        
                              c)
                           
                           
                              ierakstu par produktu ar kodu 70 22 4 “Preču zīmes un franšīzes” svītro;
                           
                        
                              d)
                           
                           
                              produktam ar kodu 71 11 24 apzīmējumu “Arhitektūras konsultāciju pakalpojumi” aizstāj ar “Būvniecības projektu arhitektūras konsultāciju pakalpojumi”.